b'\n_START_ARTICLE_\nHiroja Saito\n_START_SECTION_\nTekmovalna kariera\n_START_PARAGRAPH_\nSkakati je za\xc4\x8del leta 1980. V svetovnem pokalu je prvi\xc4\x8d nastopil v sezoni 1991/92 na tekmi v doma\xc4\x8dem Sapporu. Prvi\xc4\x8d je osvojil to\xc4\x8dke v sezoni 1994/95 na istem prizori\xc5\xa1\xc4\x8du. Na svetovnem prvenstvu v Thunder Bayju leta 1995 je z osvojil srebrno medaljo na veliki skakalnici, ekipno pa je bil bronast. V naslednji sezoni, 1995/96, je prvi\xc4\x8d zmagal, sezono kasneje pa \xc5\xa1e drugi\xc4\x8d. V tem obdobju so japonski skakalci dominirali v svetovnem pokalu, Saito pa je k temu prispeval "najmanj" zmag (2). Na svetovnem prvenstvu v Trondheimu je bil leta 1997 z ekipo srebrn. Bil je \xc4\x8dlan ekipe, ki je na olimpijskih igrah v Naganu leta 1998 z veliko prednostjo osvojila zlato medaljo. Posami\xc4\x8dno je bil deveti._NEWLINE_Saito nato v slede\xc4\x8dih sezonah ni dosegal rezultatov kot prej, prilo\xc5\xbenosti je dobival le \xc5\xa1e na doma\xc4\x8dih tekmah v Sapporu. Zadnjo evropsko tekmo je odskakal leta 2000 v Planici. Po sezoni 2002-03 je \xc5\xa1e leto dni nastopal v kontinentalnem pokalu, nato pa zaklju\xc4\x8dil kariero.'